مظاهرة قفل قناة السويس 2011

مظاهرة قفل قناة السويس هى مظاهرات اندلعت فى السويس فى 10 يوليه 2011 ، بعد ثورة 25 يناير 2011 اللى أطاحت بالرئيس حسنى مبارك ، للمطالبه بقفل قناة السويس فى وجه الملاحه الدوليه. اعداد كبيره من المتظاهرين قطعوا الطريق الرئيسى بين السويس و العين السخنه و اتدفقو على قناة السويس فى منطقة السويس و على مكتب هيئة قناة السويس للمطالبه بقفلها كاعتراض على اللى بيسموه عدم تحقيق مطالب الثوره و رفعو يفط بتطالب باقالة رئيس الوزرا عصام شرف.

فوق ان قناة السويس بتدى مصر دخل من العملات الاجنبيه القناه ممر مائى دولى بتحكمه اتفاقيات دوليه و منها اتفاقية القسطنطينيه سنة 1888 اللى بتأمن حرية الملاحه الدوليه فى القناه و ضرورة محافظة مصر على حرية الملاحه الدوليه. فى حالة تعرض القناه لخطر ممكن تقوم قوات دوليه بالاستيلاء عليها لحماية الملاحه الدوليه.

ضرب انابيب الغاز فى سينا اللى اتكرر كذا مره و محاولة قفل قناة السويس مش بس ليهم اثر سلبى على اقتصاد مصر المنهك اصل لكن ممكن يعرضوها لمخاطر كبيره ممكن تنتهى بسيطره اجنبيه على اجزاء من مصر.

 لينكات برانيه و مصادر 
 مئات المتظاهرين يتوجهون لغلق المجرى الملاحى لقناة السويس...
 قانونيون دوليون يؤكدون: التلويح باعاقة القناة "جريمة" بحق مصر وعبث بالقوانين وذريعة للتدخل الدولى ...
 اهالى السويس يقطعون طريق رئيسية ويهددون باغلاق مجرى القناة... 

تصنيف:ثورة مصر 2011
تصنيف:قناة السويس